Daniëlle van de Donk (s. 5. elokuuta 1991) on alankomaalainen jalkapalloilija, pelipaikaltaan keskikenttäpelaaja. Hän on pelannut Alankomaiden naisten maajoukkueessa helmikuun 2021 loppuun mennessä 110 maaottelua ja tehnyt niissä 26 maalia. Ensimmäisen maaottelunsa hän pelasi Meksikoa vastaan 15. joulukuuta 2010. Hän voitti Euroopan-mestaruuden 2017. Hän teki EM-lopputurnauksessa yhden maalin, Englantia vastaan pelatussa, lukemiin 3–0 päättyneessä välieräottelussa. Hän saavutti MM-hopeaa 2019 ja pelasi turnauksessa Alankomaiden kaikissa seitsemässä ottelussa avauskokoonpanossa.